CELEX: 62022TN0143
Language: fi
Date: 2022-03-11 00:00:00
Title: Asia T-143/22: Kanne 11.3.2022 – OP v. parlamentti

10.5.2022   
            
            
               FI
            
            
               Euroopan unionin virallinen lehti
            
            
               C 191/36
            
         
      Kanne 11.3.2022 – OP v. parlamentti
      (Asia T-143/22)
      (2022/C 191/46)
      Oikeudenkäyntikieli: ranska
      
         Asianosaiset
      
      
         Kantaja: OP (edustaja: asianajaja F. Moyse)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 7.6.2021 ja 10.1.2022 tehdyt päätökset tai toteamaan ne mitättömiksi ja tehottomiksi
               
            
                  —
               
               
                  toteamaan näin ollen, että kantajalla on oikeus perhe-eläkkeeseen sellaisena kuin se on määritelty Euroopan unionin virkamiehiin sovellettavien henkilöstösääntöjen 79 artiklan ensimmäisessä kohdassa
               
            
                  —
               
               
                  toteamaan näin ollen, että herra [luottamuksellista] (1) on oikeus lapseneläkkeeseen, sellaisena kuin se on määritelty henkilöstösääntöjen liitteessä VII olevassa 2 artiklassa. Muutoin siltä osin kuin tarpeen, myöntämään herra [luottamuksellista] Euroopan unionin virkamiehiin sovellettavien henkilöstösääntöjen 80 artiklan 1 kohdan mukainen lapseneläke
               
            
                  —
               
               
                  joka tapauksessa velvoittamaan parlamentin vastaamaan oikeudenkäyntikuluista.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste: Euroopan unionin virkamiehiin sovellettavien henkilöstösääntöjen liitteessä VIII olevien 18 ja 20 artiklan lainvastaisuutta koskeva väite yhdenvertaisen kohtelun periaatteen loukkaamisen ja ikään perustuvan syrjinnän takia.
               
            
                  2)
               
               
                  Toinen kanneperuste: Oikeudellinen virhe henkilöstösääntöjen liitteessä VIII olevien 18 ja 20 artiklan soveltamisessa.
               
            
                  3)
               
               
                  Kolmas kanneperuste: Ilmeinen arviointivirhe kantajan erityistilanteen huomioitta jättämisen takia.
               
            
                  4)
               
               
                  Neljäs kanneperuste: Liitteessä VII olevan 2 artiklan lainvastaisuutta koskeva väite vammaisuuteen perustuvan syrjinnän takia.
               
            
                  5)
               
               
                  Viides kanneperuste: Oikeudellinen virhe henkilöstösääntöjen liitteessä VII olevan 2 artiklan soveltamisessa.
               
            
                  6)
               
               
                  Kuudes kanneperuste, joka on esitetty toissijaisesti: Hallinnon huolenpitovelvollisuutta koskevan periaatteen loukkaaminen.
               
            
         (1)  Luottamukselliset tiedot on poistettu.